NaiveNeuron/SloPal huggingface dataset:
Hrnčiar, Andrej, podpredseda NR SR (2018-03-14):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Takže prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Národnej rady Slovenskej republiky Petry Krištúfkovej, Borisa Kollára a Zuzany Šebovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov . Návrh zákona je uverejnený ako tlač 884. Návrh na jeho pridelenie na prerokovanie výborom je v rozhodnutí č. 918. Dávam slovo poslankyni Petre Krištúfkovej, aby návrh zákona uviedla.
Grendel, Gábor, podpredseda NR SR (2023-02-14):
Pani poslankyňa Anna Zemanová.
Laššáková, Jana, podpredsedníčka NR SR (2014-11-26):
Príjemné dobré ráno, vážené panie poslankyne, páni poslanci, otváram druhý rokovací deň 44. schôdze Národnej rady. Na dnešnom rokovacom dni o ospravedlnenie svojej neúčasti písomne požiadali poslanci Vladimír Jánoš a Anton Martvoň. Počkáme na príchod pána prezidenta. Prichádza prezident Slovenskej republiky. Poprosím, vstaňme. (Príchod prezidenta SR Andreja Kisku v sprievode predsedu NR SR Petra Pellegriniho do rokovacej sály za zvukov prezidentských fanfár.)
Laurenčík, Milan, podpredseda NR SR (2021-10-01):
Pán poslanec, dajte si rúško, ako sa patrí.
Zemanová, Anna, poslankyňa NR SR (2021-04-01):
Teraz dajte, prosím, hlasovať o pozmeňujúcom návrhu predloženom poslancom Cmorejcom, Cmorejom. (Smiech v sále.)
Paška, Pavol, predseda NR SR (2014-09-18):
Chvalabohu, že nie ste predsedom poslaneckého klubu SMER-u – sociálnej demokracie ani predsedom Národnej rady. Pani podpredsedníčka.
Drucker, Tomáš, minister zdravotníctva SR (2018-02-01):
Mení sa tam zaradenie diagnóz, ktorú sú už určené ako odvrátiteľné príčiny úmrtia, kde sa písala najčastejšia príčina srdcových zlyhaní, ktoré sú súčasťou každej metodiky odvrátiteľnej úmrtnosti a toto je najznámejšia príčina pre Slovensko. Ja netvrdím, že sú tam neni ostatné dôvody, o ktorých hovoríme v oblasti prevencie, ale máme veľký problém v oblasti prehliadok mŕtvych, kde za každým v zásade úmrtím je kardiovaskulárne zlyhanie, ale pokiaľ sa nedopíšu k prehliadkam mŕtveho tela ostatné diagnózy, čo sa častokrát stávalo tým, že prehliadky mŕtveho sa zapísali za tri-štyri minúty, hoci pacient bol v paliatívnom stave alebo teda v ochorení onkologickom a nedopísali sa ostatné sprievodné diagnózy, tak automaticky ho to vykázalo do odvrátiteľných úmrtí. V kontexte tohto my očakávame v oblasti výkazníctva, na ktoré sa pýtate, lebo sú potom opatrenia aktívne, akými zabrániť odvrátiteľným úmrtiam, v oblasti výkazníctva práve projektom a schválenou legislatívou v oblasti prehliadky tiel, kde sa profesionalizujú prehliadky, prehliadači mŕtvych tiel, zavádzajú sa štandardy a takisto aj sankcie, kde očakávame, že sa oveľa významnejšie skvalitní výkazníctvo, ak ostávame teda v debate vo výkazníctve alebo v metodike zberu údajov. Toľko k vašej otázke. Ďakujem pekne.
A. Belousovová, podpredsedníčka NR SR: (2007-12-05):
Nech sa páči, pán poslanec Novotný.
Šefčík, Marek, poslanec NR SR (2022-11-15):
Momentálne nemáme žiadnu trestnú činnosť zaznamenanú, ktorú by títo ľudia robili. Ale vy, pre vás je ľahké povedať: „Pozor, budú robiť!“ Áno, jasné. Vystúpi Mazurek so svojou samopalovou rečou a hovorí o tom, že kto si zoberie na zodpovednosť, keď znásilnia ženy? Kto si zoberie na zodpovednosť, keď dôjde k lúpeniu? Kto si zoberie na zodpovednosť, keď dôjde k vraždám? Viete čo? Ten istý Mazurek tu hovoril niečo o leguánoch. Pamätáte si? Šíril nenávisť voči jednej skupine. Kto si zobral za... na zodpovednosť to, že napokon to dopadlo tak, že niekto zastrelil dvoch mladých ľudí? (Ruch v sále a potlesk.) Kto? Mazurek? Prečo to neberie na zodpovednosť? Čo sa teraz smejete, jak...? (Reakcia z pléna a prerušenie vystúpenia predsedajúcim.)
Vons, Peter, poslanec NR SR (2022-10-05):
Ďakujem. Vážený pán predsedajúci, v rozprave vystúpil jeden poslanec, bol podaný jeden pozmeňujúci a doplňujúci návrh. Pán predsedajúci, najskôr je potrebné, aby sme podľa § 83 ods. 4 o rokovacom poriadku rozhodli o skrátení lehoty na hlasovanie o tomto pozmeňujúcom a doplňujúcich návrhu o tomto doplňujúcom návrhu, ktorý odznel dnes v rozprave.
P. Paška, predseda NR SR: (2009-06-30):
(Hlasovanie.) 132 prítomných, 19 bolo za, 32 proti, 80 sa zdržalo, 1 nehlasoval. Tento bod sme neschválili.
Mihál, Jozef, poslanec NR SR (2015-10-21):
Ja znova vítam pána ministra, o ktorom som si myslel, že je väčší chlap.
Bugár, Béla, podpredseda NR SR (2016-10-26):
Pán poslanec Simon, môžte reagovať na faktické.
Šeliga, Juraj, podpredseda NR SR (2020-09-25):
Ďakujem pekne, prerušujem rokovanie o tomto bode programu. V zmysle rokovacieho poriadku požiadal o slovo predseda Národnej rady pán Kollár, nech sa páči, máte slovo, pán predseda.
M. Číž, podpredseda NR SR: (2009-04-22):
Slovo má pán poslanec Minárik.
Kollár, Boris, predseda NR SR (2023-02-09):
Prosím, prezentujme sa a hlasujeme. (Hlasovanie.) Prítomných 131 poslancov, za 50, proti žiadny, zdržalo sa 73, nehlasovalo 8. Uvedený návrh sme neschválili. Konštatujem, že Národná rada sa uzniesla, že nebude pokračovať v rokovaní o návrhu zákona. Budeme pokračovať v hlasovaní v prvom čítaní o návrhu skupiny poslancov na vydanie ústavného zákona, ktorým sa mení a dopĺňa ústavný zákon č. 493/2001 Z. z. o rozpočtovej zodpovednosti , tlač 1409, bod 69 schváleného programu. Spravodajcom je predseda navrhnutého gestorského výboru pre financie a rozpočet poslanec Marián Viskupič. Prosím ho, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 493/2011 Z. z. o rozpočtovej zodpovednosti , tlač 1409.)
Chren, Martin, poslanec NR SR (2011-10-11):
Ďakujem veľmi pekne. Ondro, vtesať tvoje slova do kameňa. Mohol by som ich úplne celé podpísať. Možno sa ozve v kolegoch, ktorí vo vláde hlasovali za toto nezmyselné spojenie, v tých konzervatívnych kolegoch, trocha svedomia, keď si uvedomia, v akom rozpoložení by sami boli, keby mali odpovedať na otázku: Súhlasíte s odlukou štátu od cirkvi a zároveň vyjadrujete svoju dôveru vláde Slovenskej republiky? Prípadne s dekriminalizáciou marihuany? So zavedením registrovaných partnerstiev osôb rovnakého pohlavia? Všetky tieto otázky sú oveľa rozumnejšie riešenia, než je vstup, respektíve schválenie navýšenia eurovalu 2. Napriek tomu sme nikdy tieto svoje body programu takýmto násilným a vydieračským spôsobom v tejto vládnej koalícii nepresadzovali. (Potlesk.)
Tomáš, Erik, poslanec NR SR (2018-09-11):
Vážený pán predsedajúci, v mene troch poslaneckých klubov podávam procedurálny návrh, aby sa bod č. 21 presunul na štvrtok o 9.00 hod.
Šeliga, Juraj, podpredseda NR SR (2021-03-31):
Ďakujem. Prezentujme sa a hlasujme o týchto bodoch, prosím. (Hlasovanie.) Prítomných 126, za 91, proti nikto, zdržalo sa 35, hlasovali všetci prítomní. Konštatujem, že tieto body sme schválili. Nech sa páči.
Sloboda, Radovan, poslanec NR SR (2020-04-23):
Ďakujem za slovo, pán predsedajúci. Ide iba o rozchodenie výboru vzhľadom k opakovanej neúspešnej voľbe. Po, v prípade úspešnej voľby sa hneď funkcie vzdám. Ďakujem.
Laurenčík, Milan, podpredseda NR SR (2021-06-30):
Takže ja, ja nie som...
Grendel, Gábor, podpredseda NR SR (2021-02-26):
Ďakujem pekne. To bol jediný procedurálny návrh, takže vyhlasujem 24. schôdzu Národnej rady za skončenú. (Rokovanie 24. schôdze NR SR sa skončilo o 11.14 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 20
B. Bugár, podpredseda NR SR: (2004-09-09):
(Hlasovanie.) Prítomných je 128 poslancov, za 125, zdržali sa 2, nehlasoval 1. Konštatujem, že tento návrh zákona aj s ďalšími prijatými pozmeňujúcimi návrhmi sme schválili. Pristúpime k hlasovaniu o vládnom návrhu zákona, ktorým sa mení a dopĺňa zákon č. 193/2001 Z. z. o podpore na zriadenie priemyselných parkov a o doplnení zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov v znení zákona č. 156/2003 Z. z. (tlač 749). Pán poslanec Malchárek, máte slovo. J. Malchárek, poslanec: Ďakujem, pán predsedajúci. Vážené dámy poslankyne, páni poslanci, v rozprave vystúpili dvaja poslanci, ktorí podali jeden pozmeňujúci návrh. Najskôr však budeme hlasovať o bodoch spoločnej správy. Keďže boli vyňaté z rozpravy tri body na spoločné hlasovanie, budeme hlasovať o bodoch 1 až 4, 6 až 8, 15 až 17 s odporúčaním gestorského výboru schváliť.
Blanár, Juraj, podpredseda NR SR (2023-06-20):
Ďakujem, pán spravodajca. Evidujem vašu prihlášku. Otváram rozpravu, do ktorej som neobdržal písomnú prihlášku. Dávam teda možnosť prihlásiť sa ústne do rozpravy. Konštatujem, že okrem pána spravodajcu Karahutu nikto. Uzatváram možnosť prihlásiť sa do rozpravy. Pán spravodajca, máte slovo.
Figeľ, Ján, podpredseda NR SR (2014-02-11):
Nech sa páči, Juraj Droba.
Hrnčiar, Andrej, podpredseda NR SR (2017-12-06):
Pán poslanec Sopko.
Laššáková, Jana, podpredsedníčka NR SR (2013-05-29):
Pán poslanec Mikloško, nech sa páči.
Sulík, Richard, predseda NR SR (2011-03-30):
Dámy a páni, poprosím vás, keby ste sa mohli usadiť, budeme pokračovať hlasovaním o troch bodoch, a to o jednom zákone a o dvoch správach. Pokračujeme v prerušenom rokovaní v druhom čítaní o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov (tlač 214). O slovo sa hlási pán minister Dzurinda.
Ďuriš Nicholsonová, Lucia, podpredsedníčka NR SR (2017-02-01):
Ďakujem pekne za uvedenie návrhu. A teraz poprosím určeného spoločného spravodajcu z výboru pre financie a rozpočet, pána poslanca Radovana Baláža, aby informoval Národnú radu o výsledku rokovania výborov o tomto návrhu. Nech sa páči.
Urban, Miroslav, poslanec NR SR (2023-05-03):
Ďakujem za slovo. Ja toto vyjadrenie Slovenskej lekárskej komory nepoznám, ale úplne sa s ním stotožňujem. Naozaj, to poverenie na tie tri mesiace je málo, jednoducho to nestačí. Samozr... používam e-recept à tri, à 90 dní trikrát opakovane na rok, dá sa to, ale nie u všetkých pacientov, rozumiete? Praktický lekár nechce niekedy liečiť ani pacientov s vysokým tlakom a ja nemám dôvod mu napísať na rok a nevidieť ho, ale napíšem mu na tri mesiace a potom môže praktický lekár mu zmerať tlak, môže mu tú liečbu zvýšiť, upraviť dávku. Preto nechcem písať niekedy na celý rok. Lieky, ktoré majú indikačné obmedzenia, tie píšem bez debaty, jasné, lebo sú drahé, musím napísať výnimky, žiadosti na poisťovňu, schváli to. To vôbec neni o tom dáka diskusia, lenže mne napríklad zavolá pacient, že mu obvodný lekár nechce napísať aspirín za 1.50 euro a ja musím sadnúť, dať kartičku, zadať kód a napísať mu aspirín. Rozumiete? To už je úplne scestné. Takže tie interakcie, čo sa spomínali, ja by som mal vedieť o tých interakciách, lenže ja často neviem, čo pacient užíva, pretože ja nemám prístup k tomu, čo užíva od neurológa, od gastroenterológa, ak mi to nedonesie napísané na papieriku sám pacient, výpisy od praktického lekára, aké má diagnózy, to je rarita, to sa s tým málokedy stretnem. Čiže ja viem, čo mu ja dávam, a keď mi pacient povie, že iné lieky nevie, že berie bielu tabletku a žltú, tak ja ani nemám šajn, čo berie. Takže o tých interakciách neviem, pretože neviem, čo berie. Na to je ten praktický lekár, ktorý by mal vedieť, má takú-takú-takú diagnózu, berie také-také lieky a má vedieť sám, že teda tie interakcie aké sú, čo si môže dovoliť, ktorý liek pridať, ubrať a podobne. Čiže to neni problém s tým predpisovaním, ale s tým ďalším manažmentom pacienta. Tri mesiace je málo, minimálne pol roka. Ďakujem.
Petrák, Ľubomír, poslanec NR SR (2014-11-08):
Vážený pán predseda, vy ste pomenovali veci vo svojom vystúpení vcelku jasne a chcem dodať ešte niekoľko faktov. Je pravdou, že v tejto kauze je vaše meno zneužívané v súvislosti s komunálnymi voľbami. Včera sme v priamom prenose pri predvolebnej kampani v Košiciach videli, že sa spájajú všetky strany proti kandidátovi SMER-u Richardovi Rašimu a voľby v Košiciach nechcú, aby boli komunálnymi voľbami, ale chcú, aby boli referendom o Paškovi. Myslím si, že toto je pravá podstata toho, čo chcú, a potrebovali niekoho, aby tieto komunálne voľby zneužili. Ja chcem povedať ešte niekoľko, niekoľko vecí, ktoré mi zaváňajú takým manuálom, ktorý v niektorých susedných krajinách prebehol v uplynulých rokoch a niekde aj v uplynulých mesiacoch. Vláda jednej strany a analógia s ´89., ktorú treba povaliť. V tejto súvislosti sa núkajú iba dve mená čelných predstaviteľov: Robert Fico a Pavol Paška. Manuál, ktorý sa dá, alebo bol aplikovaný v iných krajinách a prečo ho možno neaplikovať pri 25. výročí Nežnej revolúcie na Slovensku? Ja si myslím, že opozícia v tomto prípade zachádza príliš, príliš ďaleko. A ak by sa mala niekde pozrieť, tak by sa mala pozrieť na kultivované oslavy pádu Berlínskeho múra v Nemeckej republike a odtiaľto si brať príklad, a nie od vylievania vedier špiny na predstaviteľov súčasnej vlády.
Paška, Pavol, predseda NR SR (2012-10-17):
Posledný písomne prihlásený do rozpravy je pán poslanec Beblavý. Nech sa páči.
P. Hrušovský, predseda NR SR: (2003-09-18):
Teraz pristúpime k odpovediam na vyžrebované otázky členom vlády. Ako prvú prosím, aby zodpovedal otázku pána poslanca Jozefa Šimka pán minister vnútra Vladimír Palko. Pán poslanec Šimko sa pýta: „Dňa 16. 9. 2003 bola na troch miestach okresu Svidník blokovaná medzinárodná cesta E 371. Keďže termín akcie bol vopred verejne známy, ako si plnil úlohy Okresný úrad Svidník v zmysle zákona 227/2002 Z. z. čl. 10 ods. 2, bezpečnostná rada okresu má prijímať opatrenia na predchádzanie krízovej situácie. Ako si plnili úlohy orgány polície? Aké opatrenia uplatnia orgány štátnej správy voči organizátorom akcie?“ Pán minister, môžete odpovedať.
Glváč, Martin, podpredseda NR SR (2018-11-27):
Ďakujem. S faktickou poznámkou nikto. Ďalší v rozprave, pán poslanec Dostál.
Poliačik, Martin, poslanec NR SR (2014-11-08):
Ďakujem, pani predsedajúca. Tiež vystupujem za predkladateľov, keby náhodou to nebolo niekomu jasné.
Paška Pavol, predseda NR SR (2014-03-26):
(Hlasovanie.) 141 prítomných, 96 bolo za, 6 proti, 39 sa zdržalo. Národná rada vyslovila súhlas s prerokovaním tohto vládneho návrhu zákona v skrátenom legislatívnom konaní. Odhlasovali sme všetky body a po krátkej prestávke budeme pokračovať prvým čítaním o vládnom návrhu zákona, ktorým sa mení a dopĺňa zákon č. 122 o ochrane osobných údajov a o zmene a doplnení niektorých zákonov. Pekne pozdravujeme našu návštevu z Holíča. (Potlesk.) Dámy a páni, päťminútová prestávka a budeme pokračovať v rokovaní. (Päťminútová prestávka.) (Po prestávke.)
M. Číž, podpredseda NR SR: (2010-03-02):
Vážené kolegyne, kolegovia, je 16.50 hod., už ďalší bod neotvoríme, urobíme teraz desaťminútovú prestávku s tým, že o 17.00 hod. budeme hlasovať o prerokovaných bodoch programu a potom sa otvorí predchádzajúca schôdza Národnej rady. Takže zatiaľ prestávka do 17.00 hod. (Prestávka.) (Po prerušení rokovania 49. schôdze NR SR pokračovalo rokovanie 48. schôdze NR SR.) (Po skončení rokovania 48. schôdze NR SR pokračovalo rokovanie 49. schôdze NR SR o 17.18 hodine.)
Hrnčiar, Andrej, podpredseda NR SR (2019-06-25):
Ďakujem. Prerušujem rokovanie o tomto bode programu a končím rokovací deň. (Prerušenie rokovania o 19.00 hodine.)
Grendel, Gábor, poslanec NR SR (2016-06-21):
Existuje aj ďalší výrok, a síce, kto postráži strážcov, takže možno ten návrh, pán kolega, nie je dokonalý, ale keď tu budeme predkladať iba dokonalé návrhy, tak v zásade za týždeň budeme mať vybavené celé volebné obdobie a môžeme ísť do volieb.
Zmajkovičová, Renáta, podpredsedníčka NR SR (2013-12-05):
Pán poslanec Simon.
Maďarič, Marek, minister kultúry SR (2013-06-20):
Ďakujem, pani podpredsedníčka. Vážené dámy, vážení páni, bolo to v októbri 2005 na 941. zasadnutí Výboru delegátov ministrov Rady Európy, keď bol prijatý Rámcový dohovor Rady Európy o hodnote kultúrneho dedičstva pre spoločnosť. Tento dohovor bol otvorený na podpis 27. októbra 2005 v Portugalsku a platnosť nadobudol 10. júna 2011, keď desať členských štátov Rady Európy vyjadrilo súhlas viazať sa týmto dohovorom. Dosiaľ k nemu pristúpilo štrnásť členských krajín. Dohovor je záväzným právnym dokumentom Rady Európy, zavádzajúcim princípy tvorby politiky ochrany kultúrneho dedičstva a prístupu ku kultúrnemu dedičstvu, najmä v kontexte práv a povinností obyvateľov ako osôb požívajúcich výhody všetkých foriem kultúrneho dedičstva. Dohovor považuje kultúrne dedičstvo za súčasť kultúrneho kapitálu a ako také ho kladie do centra pozornosti kultúrnej verejnosti. Ratifikáciou dohovoru sa Slovenská republika zaviaže podniknúť konkrétne kroky vedúce k zvýšeniu pozornosti verejnosti vo vzťahu ku kultúrnemu dedičstvu, k budovaniu mierumilovnej a spravodlivej spoločnosti, prispeniu k trvalo udržateľnému rozvoju a podpore kultúrnej diverzity. Dohovor je mnohostrannou medzinárodnou zmluvou prezidentskej povahy. Podľa našej ústavy je to medzinárodná zmluva o ľudských právach a základných slobodách, na platnosť ktorej sa vyžaduje pred ratifikáciou súhlas Národnej rady Slovenskej republiky. Po vyslovení súhlasu Národnou radou Slovenskej republiky bude dohovor predložený na ratifikáciu prezidentovi Slovenskej republiky. Dohovor nadobudne pre Slovenskú republiku platnosť prvý deň mesiaca nasledujúceho po uplynutí lehoty troch mesiacov odo dňa uloženia ratifikačnej listiny u generálneho tajomníka Rady Európy. Po nadobudnutí platnosti pre Slovenskú republiku bude publikovaný v Zbierke zákonov Slovenskej republiky. Prijatie dohovoru nebude mať vplyv na rozpočet verejnej správy, ani na podnikateľské prostredie. Ďakujem.
Poliačik, Martin, poslanec NR SR (2019-01-29):
Ďakujem pekne. Juraj, tak kričal si, že Poliačik je najmúdrejší. V roku 2010, v septembri, prešiel týmto plénom zákon, vďaka ktorému ľudia, ako Andrej Danko už nemôžu získavať akademické tituly. Zákon, ktorý dal povinnosť každému jednému absolventovi povinne zverejniť svoju záverečnú prácu v spoločnom registri, ktorý je každému prístupný, v ktorom sa dá vyhodnotiť zhoda s inými textami a na základe ktorého je možné veľmi jednoducho a veľmi rýchlo plagiát odhaliť. A hádaj, kto ten zákon pretlačil parlamentom? Osuský, Beblavý, Jana Žitňanská a ja. Takže keď o tejto téme ideme rozprávať, že čo sa v tej veci dá zmeniť, my sme to zmenili v roku 2010, ale nemohli sme postihnúť ľudí, ktorí robili svoje práce predtým. A práve kvôli nim má byť zmenený taký zákon, ktorý teraz máme na stole, ale zmenený poriadne. 
A Česi, ešte raz zopakujem, to urobili dobre. To je prvá vec. Druhá vec, ja úplne súhlasím s tým, že sa má vyvodiť zodpovednosť aj vysokým školám. Žijeme v krajine, kde vysoké školy sú ešte stále politickými pomníkmi jednotlivých garnitúr. Vznikali zákonom a nedajú sa rušiť. Tu musíme spraviť poriadok, vyhodnotiť kvalitu a kľudne jedným z parametrov nech je aj počet usvedčených plagiátorov, ktorí z tej školy vyšli a také školy pomaly vyraďovať zo siete. Úplne súhlasím, ale to teraz, Juraj, nie je téma. Teraz je téma, že niekto podvádzal, kradol intelektuálny majetok a klamal a mal by za to pykať. A je jedno, či je predsedom parlamentu, alebo nie.
Hrnčiar, Andrej, podpredseda NR SR (2019-09-12):
Nech sa páči, pán poslanec Dostál.
Laurenčík, Milan, podpredseda NR SR (2022-06-23):
Ďakujem. Na vaše vystúpenie nebola faktická poznámka. Tým pádom vyhlasujem všeobecnú rozpravu za skončenú. Predpokladám, že k rozprave, kde ste iba sama vystúpila, nezaujmete stanovisko ako navrhovateľka. Pán spravodajca? Ani pán spravodajca. Ďakujem veľmi pekne vám obom a prerušujem rokovanie o tomto bode programu. (Reakcia spravodajcu.) Môžte ohlásiť hlasovanie, jasné.
V. Palko, poslanec: (2009-02-11):
To je tá slanina. Viete, ja som pochopil, že ten absolútny zákaz obchodu s cigaretami, to je pre vás len prvý krok. To je pre vás len prvý krok. Ja by som sa nechcel dožiť štátnych propagandistických  kampaní – slanina zabíja – bacon kills a tak ďalej. To by som naozaj nerád. Takže toto nie. Toto nie, pán kolega.
L. Szigeti, poslanec: (2007-03-20):
Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že predmetný návrh zákona spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Konštatujem, že zo znenia zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, zhodnotenie súčasného stavu, dôvodu novej právnej úpravy a o tom, že návrh nebude mať dopad na štátny rozpočet, rozpočty obcí a vyšších územných celkov, nebude mať vplyv na zamestnanosť ani na tvorbu pracovných miest. Nebude mať dopad ani na životné prostredie. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku Národnej rady Slovenskej republiky na tom, že po rozprave odporučí predmetný návrh zákona prerokovať v druhom čítaní. Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v súlade s rozhodnutím predsedu Národnej rady Slovenskej republiky č. 218 z 5. marca 2007 prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre vzdelanie, mládež, vedu a šport. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre vzdelanie, mládež, vedu a šport, pričom odporúčam, aby výbory, ktorým bol návrh zákona pridelený, ho prerokovali v lehote do 3. mája 2007 a gestorský výbor do 4. mája 2007. Pán predsedajúci, skončil som a odporúčam otvoriť rozpravu k návrhu zákona.
Korčok, Ivan, minister zahraničných vecí a európskych záležitostí SR (2020-09-24):
Mne sa zdá, pán poslanec, že to bolo dosť konkrétne, čo pán minister Doležal ma poprosil komunikovať, prvá vec. A druhá vec, bez toho, aby som sa pasoval za odborníka na výstavbu cestnej infraštruktúry, viem, že R2 tam nie je preto, lebo už je naplánovaná jej výstavba. Takže berte to, prosím, ale s rezervou v medziach mojich znalostí, ale pokúsil som sa aspoň takto zodpovedať. Ďakujem, pán podpredseda.
Bobík, Jozef, poslanec NR SR (2015-06-26):
Vážený pán predsedajúci, v kolegyne, kolegovia poslanci, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona o priestupkoch, tlač 1603. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že sa návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre verejnú správu a regionálny rozvoj a Výbor Národnej rady pre ľudské práva a národnostné menšiny. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015. Pán predsedajúci, otvorte rozpravu.
Kollár, Boris, predseda NR SR (2020-07-09):
Je všeobecný súhlas? (Súhlasná reakcia pléna.) Áno, ďakujem pekne. (Ruch v sále.) Tlač 151. Je? Takže je súhlas, ďakujem. Presúvame tento bod programu. A ešte vystúpi s procedurálnym pán Blanár.
Gröhling, Branislav, poslanec NR SR (2018-05-10):
Trochu ma zradila technika, takže som sa nestihol prihlásiť do rozpravy, skúsim to dať cez tie dve faktické, dúfam, že kolega Baška pôjde. V rámci tejto novely by sa mali urobiť ešte dve veci, a to je revízia výšky finančných normatívov stredných odborných škôl a vypracovanie návrhu nejakej bonusovej schémy na plnenie ustanovených minimálnych výstupných tých štandardov, ktoré sú. Podľa mňa je potrebné aj upraviť tie normatívy stredných odborných škôl, aby lepšie zodpovedali reálnej finančnej náročnosti jednotlivých odborov, že aby sa neprehlboval modernizačný dlh, ktorý teraz na školách máme, a aby sa vytvorili aj podmienky na ohodnotenie pedagogických zamestnancov. A druhá vec, ktorá je, ak teda zotrvá kontinuálne vzdelávanie, to ešte uvidíme, ako sa rozhodnete, tak aj tá ponuka relevantných programov, ktoré sú v jednotlivých inštitúciách, ktoré by ich mali poskytovať aj v odbornom vzdelávaní a príprave, prakticky v súčasnosti neexistuje a keď si pozrieme MPC a jednotlivé kontinuálne vzdelávanie, nájdeme tam podľa mňa ani nie 10 týchto modelov na vzdelávanie pre stredné odborné školy. Ale k tomu, Martin, ešte čo si ty rozprával, je dôležité vysloviť, že táto novela nám nezachráni odborné školstvo. Ja to budem stále opakovať, je to iba čiastka celého odborného školstva a tento zákon a duálne vzdelávanie bol vytvorený iba kvôli čerpaniu eurofondov. Takže my sa neviažme na to, že keď schválime tento návrh zákona, že zrazu odborné školstvo sa nám nejako začne rozkvetať a bude úplne úžasné. My musíme podporovať aj školy samostatne, aj tie, ktoré sa nezapoja do duálneho vzdelávania, lebo aj tam sú žiaci, aj tam sú ľudia, ktorí chcú robiť jednotlivé remeslá. Takže neberme toto ako nejaké spasenie a tým bude vyriešený celý problém. Ďakujem.
M. Hort, podpredseda NR SR: (2008-02-06):
Pán poslanec Hradecký, máte slovo.
Hrnčiar, Andrej, podpredseda NR SR (2019-02-12):
Ďakujem. Prerušujem rokovanie o tomto bode programu. Pristúpime k prvému čítaniu o návrhu poslanca Národnej rady Slovenskej republiky Ota Žarnaya na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov . Návrh zákona má parlamentnú tlač 1281, návrh na jeho pridelenie na prerokovanie výborom je v rozhodnutí č. 1349.
Blcháč, Ján, poslanec NR SR (2021-06-29):
Ďakujem pekne za slovo. Vážený pán predsedajúci, kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, Ústavnoprávny výbor Národnej rady, Výbor Národnej rady pre pôdohospodárstvo a životné prostredie a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 11. septembra 2021 a gestorský výbor do 14. septembra 2021. Pán predsedajúci, prosím, otvorte rozpravu k uvedenému návrhu zákona.
Podmanický, Ján, poslanec NR SR (2017-10-19):
Pán podpredseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Klus, Martin, poslanec NR SR (2017-02-08):
Ďakujem za slovo. Tiež na úvod by som si dovolil povedať, že veľká škoda, že prešiel ten rokovací poriadok tak, ako prešiel. Presne toto je situácia, kedy by sme ocenili tie grafy a tabuľky. Myslím, že ste si to v tejto chvíli uvedomili aj vy. Takže dúfam v čoskorú novelu tohto rokovacieho poriadku a tento nezmysel z nej snáď rýchlo vypadne. K tej odbornej diskusii. Ja tiež mám v mojom najbližšom okolí možnosť stretávať sa s odlišnými názormi na túto tému. Preto som rád, že sa to dostalo aj na pôdu Národnej rady Slovenskej republiky, ale ešte radšej by som bol, ak by to najprv bolo prediskutované naozaj na tej odbornej úrovni, o ktorej hovoril napríklad aj Jozef Viskupič. Je mi tak trošku ľúto, že sa to potom dostáva a možno až do ideologickej roviny. A tak isto som vám vďačný, že ste možno aj tú ideologickú rovinu vo svojom príspevku naznačili. Snáď len jedno ponaučenie z toho celého pre vás. Určite sa pripravte, že budete musieť mať teraz pomerne pevnú a silnú hrošiu kožu, pretože budete hviezdou Facebooku na najbližšie dva dni s týmto svojím vystúpením. My už sme na to tiež niektorí zvyknutí.
P. Hrušovský, podpredseda NR SR: (2001-10-25):
M. Kolláriková, poslankyňa: Ďakujem, pán minister. Chcela by som len podotknúť, pán minister, že to nie je zvedavosť, je to snaha o vyriešenie problému. Možno vám alebo aj predstaviteľom Akreditačnej komisie tento problém sa nezdá taký, ako sa zdá študentom, ktorí sú postihnutí. Aj vy viete, že záverečné skúšky mali už robiť v januári a máme už koniec októbra a nič sa nedeje. Preto som sa ujala tohto problému tým, že som vás oslovila a dúfam, že to čo ste povedali, sa aj naplní a študenti skutočne už budú mať jasno vo veci, čo bude s nimi ďalej. Ďakujem.
A. Belousovová, podpredsedníčka NR SR: (2009-04-29):
Teraz prosím predsedu výboru pre kultúru a médiá pána poslanca Pavla Abrhana, aby podal Národnej rade informáciu o výsledku prerokovania materiálu vo výbore. Nech sa páči.
Grendel, Gábor, podpredseda NR SR (2020-11-03):
Ďakujem, pán poslanec. Zaujmite, prosím, miesto pre navrhovateľov a dávam teraz slovo spoločnej spravodajkyni z výboru pre verejnú správu a regionálny rozvoj pani poslankyni Alexandre Pivkovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
M. Číž, podpredseda NR SR: (2009-02-04):
Teraz dávam slovo Jánovi Čechovi, poslancovi z výboru pre pôdohospodárstvo, životné prostredie a ochranu prírody, a prosím ho o predloženie spravodajskej správy.
M. Pado, poslanec: (2007-05-09):
Pán minister, vy hovoríte o mne, kde ja beriem právo takto vystúpiť? Nuž to právo beriem tam, pán minister, že od vášho nástupu do funkcie ministra vnútra v polovičke minulého roka sa schengenská problematika nedostala na poradu vedenia ani raz. Po prvé. Po druhé. Problematika vyhodnotenia súťaže na technické prostriedky na ochranu štátnej hranice bola prerokovávaná raz za môjho pôsobenia, po výmene vlády prišlo opätovné prehodnocovávanie výsledkov výberového konania a výberová komisia za vášho pôsobenia, pán minister, nie za môjho, potvrdila výsledky, ktoré boli pred vaším nástupom. Takže, ak chcete kritizovať čosi, tak to kritizujete neoprávnene, pretože za vášho pôsobenia sa robilo vyhodnotenie druhé a vy ste pracovali na zmluve, ktorú ste s firmou, ktorá dnes technickú ochranu štátnej hranice realizuje, vy ste podpisovali. Vaši ľudia pripravovali zmluvu, nie moji ľudia pripravovali túto zmluvu, alebo ju opravovali. Takže, pán minister, ak, tak povedzte veci tak, ako sa naozaj majú. Dobre? Keby ste, pán minister, to je možné...
Laššáková, Jana, podpredsedníčka NR SR (2012-11-06):
Pán poslanec Hraško, nech sa páči.
Šimečka, Michal, podpredseda NR SR (2024-02-27):
Ďakujem. Ako ďalšia vystúpi pani poslankyňa Plaváková, nech sa páči.
Číž, Miroslav, podpredseda NR SR (2015-07-01):
Ďakujem, pán minister. Teraz dávam slovo spravodajcovi z výboru pre kultúru a médiá pánovi poslancovi Senkovi opäť, aby informoval Národnú radu o výsledku rokovania výborov o tomto návrhu a odôvodnil aj návrhy a stanoviská gestorského výboru. Nech sa páči.
Gažovičová, Tina, poslankyňa NR SR (2024-01-23):
Ďakujem kolegovi Dostálovi za naozaj veľmi trefný príspevok a ja by som sa rada vyjadrila k tomu, že teda cez médiá počúvame alebo sa k nám dostáva, dostávajú vyjadrenia, že veď teda tá rozprava už trvá tak dlho, že to už skoro aj nahradzuje ten riadny legislatívny proces, a opäť by som chcela zdôrazniť, že to je úplný nezmysel a že keď toto niekto povie, tak to naozaj znamená, že si neuvedomuje dôležitosť toho riadneho legislatívneho procesu. A myslím, že si to neuvedomujú preto, lebo oni nechcú, aby bol ten návrh dobrý, nechcú, aby sa o ňom diskutovalo v spoločnosti, a nechcú žiadne pripomienky a nechcú, aby im niekto videl do kuchyne. V riadnom legislatívnom procese najprv sa ten návrh pripraví väčšinou na ministerstve, už tam napríklad prebieha nejaké vnútorné pripomienkové konanie, kde sa aj rôzne časti ministerstva môžu vyjadriť, lebo aj rôzne sekcie často majú na jednu problematiku rôzny názor, čiže už tam je zapojených desiatky úradníkov. Ide to do medzirezortného pripomienkového konania a už to tu opakovane odznelo, že je bežné, že pri zásadných novelách prichádza 500 alebo aj tisíc pripomienok. A aj keby len desať percent z nich bolo prospešných v tom, že nakoniec ten, ten zákon zlepšia, tak to stojí za to. A potom je v parlamente prvé čítanie, priestor zase na diskusiu, nejaká mesačná pauza, druhé, tretie čítanie. To znamená, že my aj keby sme tu štyri mesiace len o tomto diskutovali, tak stále sme nenahradili ten čas, ktorý vlastne ľudia mali mať, nehovoriac o tom, že tuto môžme diskutovať iba my poslanci, poslankyne a nemôžu sa k tomu vyjadrovať všetci. Našťastie sa vyjadrujú aspoň v médiách, tak ako sa vyjadrili z rady prokurátorov. Čiže nie, toto nenahra... (Prerušenie vystúpenia časomerom. Potlesk.)
Karas, Daniel, poslanec NR SR (2024-04-18):
Ďakujem pekne za slovo. Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
V. Novotný, poslanec: (2007-10-24):
Viete, keď hovoríme už o tom zisku, chcem sa naozaj opýtať, prečo má potom Všeobecná zdravotná poisťovňa na čakacej listine viacej pacientov, diametrálne viacej, ako súkromné zdravotné poisťovne, keď tie si naozaj len oddelia peniaze na svoj zisk a zaplatia menej zdravotnej starostlivosti? Prečo platia súkromné zdravotné poisťovne za bod v špecializovanej ambulantnej starostlivosti viacej ako štátna zdravotná poisťovňa? Veď predsa ich záujmom podľa vašej optiky je teda len ten zisk, ktorý si chcú z toho zobrať. Napriek tomu majú ale súkromné zdravotné poisťovne vyšší zisk na jedného poistenca ako štátne zdravotné poisťovne. Nebude to náhodou v efektivite narábania s tými zdrojmi, ktoré majú zverené? V tom, že nerobia bez výberového konania veľké plošné nákupy, ktoré sú značne predražené, tak ako o tom hovoril včera vo svojom vystúpení pán poslanec Dzurinda? Hovoríte o tom, že nechcete, aby zisk zo zdravotníctva odišiel do Chorvátska. Aj ja chcem, aby zostal na Slovensku. A odišiel už niekedy do Chorvátska? Vyplatil si tu niekto dividendy? Pán poslanec Zvonár, veľmi korektne ste na mňa reagovali, ale, žiaľ, tie obavy stále mám. A dúfam, že sa nenaplnia. Ale asi sa naplnia.
Dostál, Ondrej, poslanec NR SR (2019-05-14):
V rozprave nevystúpil žiadny poslanec. Pán predsedajúci, dajte, prosím, hlasovať o tom, že Národná rada prerokuje návrh ústavného zákona v druhom čítaní.
Hlina, Alojz, poslanec NR SR (2013-12-03):
Ďakujem veľmi pekne. Ja neviem, pán kolega, že či ste, či existuje ešte nejaký iný návrh zákona, lebo vy ste teda ocenili prístup pána ministra, že ochraňuje poľnohospodársku pôdu pred zábermi developerov. To ste povedali. Ale mne z navrhovaného textu vyplýva, žiaľ, ale som pripravený sa poučiť, mi vyplýva pravý opak, hej? Kde doteraz platilo, že je možné zabrať v nevyhnutných prípadoch a v odôvodnenom rozsahu, tak odteraz to tam nie je. Tak mám pocit, že to nie je, to je skôr protismer. Ale nevylučujem, že sa mýlim, s napätím čakám, čo mi povie pán minister. Ďakujem.
P. Hrušovský, predseda NR SR: (2002-12-09):
Pán poslanec Jarjabek.
Blanár, Juraj, poslanec NR SR (2018-02-01):
Vážená pani kolegyňa, začali ste zhurta vôbec ten svoj príhovor, ale chýbal mi nejaký záver, kde by ste povedali, tento návrh zákona podporím a v druhom čítaní budeme o ňom diskutovať, lebo ste hovorili o podrobnostiach, ktoré sú predmetom vždy druhého čítania. A to mi chýbalo. Ale pozriem sa na tie veci, ktoré si myslím, zoširoka je potrebné okomentovať. Vy ste povedali, „keby sme boli v slušnej krajine“. Chceli ste povedať, že Slovenská republika nie je slušná krajina? Ste podpredsedníčkou Národnej rady. Potom ste hovorili, že vlak nám ušiel, takže už je v podstate neskoro. No ja sa nedomnievam, že nám ušiel ten vlak. A napokon to vidieť aj na výsledkoch, pretože nezamestnanosť nám klesla na rekordnú úroveň a myslím si, že dnes je práve treba pracovať s tými, ktorým už je veľmi ťažko nájsť nejaké zamestnanie. Hovorili ste, že je to toxické kvôli pani Tomanovej. Dokedy sa budete na to vyhovárať? A skúste sa objektívne pozrieť na celú vec, pretože viete, odkedy je platný zákon o nedovolenej štátnej pomoci? Ten je dva roky platný, tuším. Dovtedy vôbec niečo také tu nebolo, čiže museli sme prispôsobiť aj právu Európskej únie tento zákon. No a hovorili ste, že zákon je komplikovaný. Čiže teraz je komplikovaný, keby bol veľmi jednoduchý, opäť by ste prišli a povedali, veľmi jednoduchý a bude sa obchádzať a bude sa tu vytvárať mnoho iných vecí a špekulovať. A potom ste hovorili o tom, že treba vytvárať dopyt. Trošku ste sa opäť k liberalizmu vrátili, pretože to je trh a tu o tomto v zákone nejde. No a pozemky, o ktoré ste hovorili, že sa budú tak akosi čudne predávať, veď všade sú zastupiteľstvá. A možno ste nemali na mysli ten príbeh, ktorý uskutočnil aj váš pán predseda, keď si dal schváliť predaj pozemku v rámci OLO. Asi ste to nemali na mysli. Ďakujem pekne.
Jakab, Elemér, poslanec NR SR (2017-09-07):
Som prihlásený, len nejde asi technika, viete, pán podpredseda. Pán minister, veľmi pekne vám ďakujem za odpoveď. (Potlesk a smiech v sále.)
Petrák, Ľubomír, poslanec NR SR (2011-11-29):
Ďakujem pekne za slovo. Pokiaľ je toto názor vládnej koalície, a predpokladám, že keď ho predniesol pán poslanec Matej, že poslanci koalície nebudú mať problém so schválením tohto návrhu, myslím si, že je to racionálny kompromis, racionálny kompromis tak, aby bol dostatočný čas na prípravu všeobecne záväzných nariadení. Niet žiadneho dôvodu, ako som to už spomenul v predchádzajúcom vystúpení, na to, aby sme sa ponáhľali. A myslím si, že posunutie účinnosti zákona, tak ako to navrhuje pán prezident, je v tomto prípade jediné možné a jediné správne. Ďakujem.
Číž, Miroslav, podpredseda NR SR (2015-09-17):
Ďakujem pekne. S reakciou na faktické poznámky pán poslanec Mihál má slovo.
Grendel, Gábor, podpredseda NR SR (2021-10-01):
Pán poslanec Pročko.
Paška, Pavol, predseda NR SR (2014-01-28):
(Hlasovanie.) 143 prítomných, 84 za, 3 proti, 56 sa zdržalo. Návrh sme schválili.
P. Paška, predseda NR SR: (2009-02-18):
(Hlasovanie.) 128 prítomných, 85 za, 41 sa zdržalo, 2 nehlasovali. Sme v treťom čítaní . Otváram rozpravu. Nie je záujem vystúpiť v treťom čítaní. Vyhlasujem rozpravu za skončenú.
Nemec, Richard, poslanec NR SR (2022-05-20):
Ďakujem, pán predsedajúci. Pán Mazurek, ja rozumiem, že vám to hlava nebere, to je fakt. Ale chcem vám jedno povedať. To, že je tam na digitalizáciu 0,876 tisíc, milióna, pardon, 0,8 milióna a konečne budeme mať dokončenú digitalizáciu v športe, kde budeme naozaj, naozaj precízne vedieť, koľko klubom a deťom ide, aby sme im pomohli v ich pomôckach. Vám asi nemusím vysvetľovať, koľko stojí taký hokej pre deti, koľko stojí, koľko stojí všetok ten šport a tá námaha, ktorou vy tu rozprávate, že nepomôžeme, že nepomôžeme rodinám. Veď my ich od tých krúžkov odbremeníme. Si pozrite, vygúglite si tam, koľko stojí hokejka, koľko stojí nejaký chránič, koľko to dieťa musí vynaložiť, ten rodič koľko musí vynaložiť na tie krúžky, ktoré vy tu tak dehonestujete a posielate do suterénu. Presne tak jak váš rozhovor je v suteréne, takto isto rozprávate a posielate deti do suterénu. Potom, vy si myslíte, že toto nepomôže mestám? Tie mestá, ktoré dotujú ten šport, tak sa budú konečne môcť dohodnúť, lebo si to budú vedieť zrátať do haliera, do haliera si budú vedieť zrátať, koľko im rodičia donesú do toho krúžku, a tým pádom to mesto môže v rozpočte si to konsolidovať tak, aby pomohlo v iných veciach na financovanie, tak jak vy hovoríte, že im služby vzrastú. Práveže si to môžu, keď bude normálne, normálne fungovať, a budú si to vedieť v tom systéme konečne... (Prerušenie vystúpenia časomerom.)
Glváč, Martin, podpredseda NR SR (2018-11-21):
Ďalší v rozprave, pán poslanec Dostál, nech sa páči.
Sulík, Richard, predseda NR SR (2011-02-04):
S faktickou poznámkou sa prihlásili traja poslanci. Uzatváram možnosť sa prihlásiť s faktickou poznámkou. A slovo má pán poslanec Viskupič.
Ďuriš Nicholsonová, Lucia, podpredsedníčka NR SR (2018-02-13):
Ďakujeme aj my, pani poslankyňa. Na vaše vystúpenie registrujem štyri faktické poznámky. Končím možnosť prihlásiť sa s faktickou poznámkou. Pán poslanec Dostál.
Paška, Pavol, predseda NR SR (2013-05-15):
(Hlasovanie.) 144 prítomných, 104 bolo za, 40 sa zdržalo. Schválili sme novelu colného zákona . Pán poslanec Mojš uvedie hlasovanie v prvom čítaní o vládnom návrhu zákona č. 203 o kolektívnom investovaní. Je to tlač 462. [Hlasovanie o vládnom návrhu zákona, ktorým sa mení a dopĺňa zákon č. 203/2011 Z. z. o kolektívnom investovaní v znení zákona č. 547/2011 Z. z. a ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov , tlač 462.]
Vašečka, Richard, poslanec NR SR (2018-09-17):
Ďakujem za slovo, pán predsedajúci. Pán poslanec Poliačik, asi je jasné, že vo viacerých veciach sa nezhodneme, mám na to iný názor, ale to je legitímne. Ja skôr považujem za dobré a vhodné, že ste povedali vo svojom vystúpení, že tu nejde o riešenie právnych problémov, ale že tu ide o nejaký vraj dlh, ktorý máme voči týmto ľuďom, a že v skutočnosti naozaj ide o postupne o oveľa viac, pretože tento návrh je nedostatočný, a naozaj na konci to bude tak, ako je to v iných niektorých krajinách. A to je fér povedať. Pretože myslím si, že naozaj toto dnes ľudia na Slovensku nechcú. Ja neviem, kto má aké vnútorné postoje, ja som, ja mám dosť práce na to, aby som sa zaoberal nejakou nenávisťou alebo riešením nejakých vnútorných problémov iných ľudí. Ale jednoducho nesúhlasím s tým, aby sa zrovnoprávňovali homosexuálne zväzky s manželstvom, a nesúhlasím, aby si takíto ľudia mohli adoptovať a vychovávať deti. Zatiaľ na Slovensku je ešte situácia, že mám právo takýto názor verejne povedať a zastávať sa ho. A preto je dobré, aby sme si povedali teda otvorene, o čo ide a nezakrývali to tým, že chceme riešiť dedenie a zdravotnú dokumentáciu a ošetrovné. Pokiaľ by šlo o to, a ja to poviem vo svojom vystúpení, s tým by nikto nemal problém. Ale naozaj povedzme si úprimne, je to tá salámová metóda. Prvým krokom boli registrované partnerstvá, ale na tie ste zistili, že už ani náhodou nie je nálada v spoločnosti, no tak ideme na nejaký polovičný alebo nultý krok, a to sú nejaké životné partnerstvá. Ja to vidím takto. Ďakujem, že ste to pomohli demaskovať.
Paška, Pavol, predseda NR SR (2013-04-30):
Dávam hlasovať o návrhu, ktorý predniesla pani podpredsedníčka. (Hlasovanie.) 82 prítomných, 77 bolo za, 3 proti, 2 nehlasovali. Návrh sme schválili. Budeme pokračovať v prerokovaní programu, ktorým je prvé čítanie o vládnom návrhu zákona č. 38 o organizácii Ústavného súdu. Poprosím pána ministra spravodlivosti, aby uviedol vládny návrh. (Rokovanie o vládnom návrh zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov , tlač 481.)
Košútová, Magda, poslankyňa NR SR (2013-10-16):
Ďakujem pekne za slovo. No ja veľmi pozorne sledujem túto diskusiu, ktorá je veľmi rôznorodá vďaka poslancom z klubu za hnutie OBYČAJNÍ ĽUDIA a bývalým poslancom z tohto klubu. A, bohužiaľ, musím povedať, že aj teda myslím si, že teda členovia výboru pre pôdohospodárstvo a životné prostredie by mali hlavne vo výbore túto oblasť rozdiskutovať. O tom ma nikto nepresvedčí, že nie. Vidím z toho, že závisí od uhla pohľadu, či treba ochraňovať prírodu alebo rúbať tu hlava-nehlava, ako to koho napadne. Ja mám jeden taký príklad. Pri Trenčíne je obec Soblahov, kde rastie 150-ročný platan, prisťahoval sa tam nový obyvateľ do susedného domu a ten si vymyslel, že ten platan treba vyrúbať, lebo jemu znižuje komfort bývania, padajú mu listy. Takže pokiaľ by sme malí ísť z tohto hľadiska, že teda by si mal každý robiť, čo chce, tak platanu by už bolo dávno odzvonilo. Myslím si, že tvoriť zákony na základe jednotlivých negatívnych skúseností jednotlivca nie je dobré. A ja by som pekne poprosila, keby ste v diskusii alebo teda v rozprave tí, ktorí vystupujete, nepodsúvali permanentne to, že tento zákon prijímame len preto, aby sme mohli znova zase niečo rozkradnúť alebo niečo niekomu dohodiť, pretože už je to skutočne veľmi hlúpe a neseriózne. Zákon musí predsa upravovať všeobecné podmienky a všeobecné zásady a spôsob správania spoločnosti, a nie to, čo vyhovuje jednotlivcovi. A verím, že tento zákon túto ambíciu má. Máme dostatok času, aby sme... (Prerušenie vystúpenia časomerom.)